تورکیه-‌ده 1 ژوئن‌دن اعتباراً شهرلره گیریش-چیخیش قاداغاسی لغو اولونور. همچنین رستوران‌لار، قهوه‌خانا‌لار، حوض لار معینلش‌دیریلن قایدا‌لار داخیلینده ساعات 22:00-ا قدر خیدمته باشلایا‌جاق.
جمهور باشقانی رجب طیب اردوغان یئنی نوع کرونوویروسلا (کووید-19) باغلی ناظیرلرله کئچیریلن سونونجو تله‌کنفرانسدان سونرا بئله بیلدیریب.
تورکیه پرزیدنتی دئییب کی، یئنی نورمالاشما قایدا‌لاری ایله - ماسک، سوسیال فاصله و تمیزلیک قایدا‌لاراینا عمل ائتمک شرطیله کیتاب‌خانا‌لار، موزه لر، آچیق هاوا‌داکی کنسرت سالون‌لاری، اوشاق باشچا‌لاری و کؤرپه‌لر ائولری، سوروجو کورس‌لاری، حیوان ساتیش یئرلری ده معینلشدیریلمیش قایدادا 1 ژوئن‌دن فعالیته باشلایا‌جاق.
پرزیدنت اونو دا علاوه ائدیب کی، ایلنجه مکان‌لاری و نارگیله قبولو قاداغاسی لغو ائدیلمه‌ییب. کوچه‌یه چیخما محدودیتی 65 یاش‌دان یوخاری اولان وطنداش‌لار اوچون بازار گونو معین ائدیلمیش ساعات استثنا اولماقلا، ائله‌جه ده 0-20 یاش قروپونا عایید اولان کوچه‌یه چیخما قاداغاسی 0-18 یاش قروپونا ائندیریله‌رک، چرشنبه و جمعه گون‌لری معین ائدیلمیش ساعات‌لار استثنا اولماقلا داوام ائده‌جک.
